Høyland (Vanse)

Høyland er et geografisk område på Lista-halvøya i Farsund kommune i Agder fylke. Høyland, som har postnummer 4560, utgjør deler av tettstedet Vanse. Den største tettbebyggelsen ligger norvest ved Prestvannet. På Høygård ligger et mindre byggefelt. Dette ligger vest mot grensen til Helvik. Høyland omfatter også SteinbakkenSteinbakken; norgeskart.no rett ved grensen til Bryne.

I Røssevika ligger et industriområde med steinbrudd.Steinbrudd i Røssevika ; historikk, brthorkildsen.no 

 Matrikkel 
Høyland er en matrikkelgård med gårdsnummer 20. En matrikkelgård er en geografisk enhet som i matrikkelen har felles gårdsnummer, forkortet (gnr). En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. De tettbygde områdene på Høyland og på de åtte nærliggende matrikkelgårdene, utgjør tettstedet Vanse. Navnet på de andre matrikkelgårdene er:
 Rødland, gårdsnummer 19. Grenser ikke til Høyland.
 BryneBryne; sestedsnavn.no, gårdsnummer 21. Grenser til Høyland i vest. Grensen går fra Prestvannet til Kjelmemyra i sør.
 Hananger, gårdsnummer 16. Ligger sør for Høyland. Skiftet går ved Kjelmemyra.
 Austre Vatne, gårdsnummer 22. Grenser ikke til Høyland.
 Nedre Skeime, gårdsnummer 25. Grenser ikke til Høyland.
 Øvre Skeime, gårdsnummer 26. Grenser ikke til Høyland.
 Vanse prestegard, gårdsnummer 103. Grenser ikke til Høyland.
 Knivsland, gårdsnummer 104. Grenser ikke til Høyland.

 Etymologi 
Gårdsnavnet Høyland finnes i mange bygder. Navnet forteller at gården opprinnelig var høyslåte under en annen gård. Det ligger nær å tenke på Bryne, som tilhører en eldre navnetype (vin-navn). Bryne og Høyland hadde felles bumark fram til 1846. Navnet inngår også i gatenavnene Høylandsveien, Høylandstien og Gamle Høylandsvei.

 Referanser 

 Litteratur 
 Kåre Rudjord: Listaboka II - gard og folk, Farsund 1981

 Eksterne lenker 
 Høyland på norgeskart.no

Kategori:Bosetninger i Farsund
Kategori:Gårder i Farsund